Иван Бунин
За птицата
гнездо, в бърлога
всеки звяр…

Превод от руски: Кирил Кадийски, 2003

chitanka.info

За птицата — гнездо, в бърлога — всеки звяр.

Как горко тупкаше гръдта ми плаха,

когато сбогом аз, в младежката си жар,

си вземах с мойта родна стряха.

В бърлога — всеки звяр, за птицата — гнездо.

Как бие пак гръдта ми отмаляла,

щом вляза, сторил кръст, в нает от чужди дом

с торбичка вече овехтяла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.